text: 12. ΝΟΜΟΘΕΤ. ΔΙΑΤΑΓΜΑ υπ’ αριθ. 607 της 14/25 Οκτ. 1941 Περί συμπληρώσεως και τροποποιήσεως του κώδικος της φορολογίας των δημοσίων θεαμάτων. Εκυρώθη εξ υπαρχής δια της υπ’ αριθ. 293 της 30/30 Μαΐου 1946 Πράξεως Υπουργικού Συμβουλίου. Άρθρ.1-2.(Προέβλεπον την σύστασιν θέσεων εποπτών Φ.Δ.Θ. Κατηργήθησαν δια της Σ.Π. 59/1945). Άρθρ.3.-1.Επόπτης Δημοσίων Θεαμάτων διορίζεται δι’ αποφάσεως του Υπουργού των Οικονομικών, ο μη υπερβάς το τριακοστόν πέμπτον έτος της ηλικίας του, εφ’ όσον α)δεν κατεδικάστη επί παραβάσει των άρθρ. 21 και 23 του Ποινικού Νόμου, β)κέκτηται απολυτήριον γυμνασίου, γ)εξεπλήρωσε την στρατιωτικήν αυτού υποχρέωσιν ή νομίμως απηλλάγη ταύτης, δ)είναι σωματικώς υγιής, τούτου βεβαιουμένου δια πιστοποιητικού εκδοθησομένου υπό δύο ιατρών του Υπουργείου Εθνικής Προνοίας και ε)εφ’ όσον προσκομίση πιστοποιητικόν κοινωνικών φρονημάτων. 2.Τα ως άνω προσόντα τηρούνται γενικώς πλην της περιπτώσεως εφαρμογής των διατάξεων του άρθρ. 2 του Ν.Δ. υπ’ αριθ. 194/1941 «περί κωδικοποιήσεως και συμπληρώσεως των διατάξεων περί αρμοδιοτήτων των Υπουργών». 3.Πάσαι αι διατάξεις περί καταστάσεως των υπαλλήλων της Κεντρικής Υπηρεσίας του Υπουργείου των Οικονομικών, περί χορηγήσεως αδειών, πειθαρχικών ποινών, μετατάξεως εις ετέρας κενάς θέσεις της Οικονομικής Υπηρεσίας, εφ’ όσον κέκτηνται τα νόμιμα προσόντα, απαλλαγής των καθηκόντων των λόγω ορίου ηλικίας κλπ. ισχύουσαι αναλόγως και δια τους επόπτας δημοσίων θεαμάτων. 4.Πάντα τα εν ταις άνω παραγράφοις 1 και 2, εφαρμόζονται αντιστοίχως και δια τους εκτάκτους και επί συμβάσει επόπτας δημοσίων θεαμάτων, ως προς δε την υπηρεσιακήν αυτών κατάστασιν, χορήγησιν αδειών κλπ. εφαρμόζονται αναλόγως αι περί εκτάκτων υπαλλήλων της Κεντρικής Υπηρεσίας Υπουργείου Οικονομικών ισχύουσαι διατάξεις. 5.Το άρθρ. 4 του Α.Ν. 1411/1938 «περί συμπληρώσεως και τροποποιήσεως των διατάξεων του κώδικος της Φορολογίας των δημοσίων θεαμάτων» το αφορόν εις την άσκησιν της πειθαρχικής δικαιοδοσίας επί των εποπτών δημοσίων θεαμάτων, παραμένει εν ισχύϊ. Σελ.. 146 Άρθρ.4.-1.(Προστίθεται παράγραφος εις το άρθρ. 5 παρ. 1 Α.Ν. 1411/1938, ανωτ. αριθ. 10). 2.Αι διατάξεις του άρθρ. 19 του Α.Ν. υπ’ αριθ. 505/37 «περί κώδικος φορολογίας των δημοσίων θεαμάτων» δεν δύναται από της ισχύος του παρόντος να έχωσιν εφαρμογήν εις τας περιφερείας των πόλεων Αθηνών, Πειραιώς και Θεσσαλονίκης μετά των προαστείων αυτών. Άρθρ.5.-1.Ο υπό του άρθρ. 22 του Α.Ν. 505/1937 προβλεπόμενος αριθμός των τακτικών οικονομικών υπαλλήλων, εις ους ανατίθενται καθήκοντα ελεγκτών φορολογίας δημοσίων θεαμάτων Αθηνών, καθορίζεται από της ισχύος του παρόντος εις 25 εν συνόλω. Άρθρ.6.-(βλ. ήδη άρθρ. 1 Α.Ν. 516/1945 κατωτέρω αριθ. 20). Άρθρ.7.-(Μεταβατικαί διατάξεις αφορώσαι την πλήρωσιν των εν άρθρ. 1 θέσεων). Άρθρ.8.-Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. 